stanford-oval/wikipedia huggingface dataset:
แร่ที่มีธาตุโลหะหายาก
แร่โลหะหายาก

แร่โลหะหายาก คือแร่ที่มีธาตุโลหะหายากอยู่ในปริมาณที่แตกต่างกันไป มีแร่มากกว่า 200 ชนิด  ที่มีธาตุโลหะ
หายาก  ถ้าจะแบ่งแร่มีโลหะหายากสามารถแยกได้เป็น
แร่ที่มีธาตุโลหะหายากต่ำมาก  ได้แก่ แร่ประกอบหินทั้งหลาย
แร่ที่มีธาตุโลหะหายากเล็กน้อย มีธาตุมากกว่า 200 ชนิด ที่มี REE มากกว่า 0.01 %
แร่ที่มีธาตุโลหะยากเป็นองค์ประกอบหลัก มีประมาณ 70 แร่ที่อยู่ในกลุ่มนี้ แร่ที่มีธาตุโลหะหายากที่สำคัญ ๆ
แร่ที่มีการนำมาใช้ประโยชน์มากที่สุด 3 แร่คือ แบสต์นีไซต์ (Bastnaesite) โมนาไซต์ (Monazite)  
และ  ซีโนไทม์ (Xenotime)
แบสต์นีไซต์ (Bastnaesite) เป็นแร่คาร์บอเนตฟลูออลีน  มี  REO 75 % โดยมากเป็นโลหะธาตุหายากน้ำหนักเบาแหล่งแร่ที่ให้แร่นี้ก็คือพวกคาร์บอเนไทต์ เช่น
Mountain Pass  แคลิฟอร์เนีย สหรัฐอเมริกา และ Baiyun Obo  ในมองโกเลีย ประเทศจีน
โมนาไซต์ (Monazite) เป็นแร่ฟอสเฟตที่มีธาตุโลหะหายากน้ำหนักเบา โดยทฤษฏี มี  REO 70 % เป็นแร่ที่เกิดอยู่ในหินแกรนิต เนื่องจากเป็นแร่น้ำหนักสูง
จึงมักไปรวมตัวในลานแร่ เป็นแร่พลอยได้จากการทำเหมืองแร่หนักจากลานแร่ พวก อิลเมไนต์ รูไทต์และเซอร์คอน
ซีโนไทม์ (Xenotime) เป็นแร่ฟอสเฟตของธาตุอิตเทรียม โดยทางทฤษฏีมี   REO 67 % ปกติพบในแหล่งลานแร่เป็นแร่พลอยได้จากการทำเหมืองแร่ดีบุกในไทยและมาเลเซีย
อะพาไทต์ (Apatite) เป็นแร่ฟอสเฟตของแคลเซียม ปกติทำเหมืองเพื่อเอาฟอสเฟตมาใช้ทำปุ๋ย แหล่งกำเนิดอาจเกิดในหินชั้นหรือหินอัคนี บางแหล่งมีธาตุโลหะหายากปนอยู่
ซึ่งเป็นธาตุพลอยได้จากการผลิตฟอสเฟต เช่น ในคาบสมุทรโคลา ในรัสเซีย ได้มีการทำเหมืองแร่นี้และได้  REO  1000-2000 ตัน/ปี
บรานเนอไรต์  (Brannerite) เกิดในเพกมาไทต์ ที่อาจจะเป็นแหล่งแร่ที่ให้ธาตุยูเรเนียม เช่น ใน  Eiliot Lake ในคานาดา หัวแร่จะมีธาตุอิตเทรียมซึ่งสามารถแยก
เป็นธาตุพลอยได้จากการแต่งแร่
Ion-Absorption Clays   เป็นแร่ดินพวกเคโอลิน ที่มี  REE ดูดซับอยู่ที่ผิว พบในมณฑลเจียงสี ประเทศจีน
การกระจายตัวของแหล่งทรัพยากรโลหะหายาก

แหล่งแร่โลหะหายากมีการกระจายตัวเกือบทั่วโลก (Kamitami,1989)  แหล่งแร่ที่สำคัญ ได้แก่
หินคาร์บอเนไทต์ เช่น  Bayan Obo  ในมองโกเลีย ประเทศจีน ให้แร่แบสต์นีไซต์ และโมนาไซต์, Mountain Pass  ในสหรัฐอเมริกา ให้แร่ แบสต์นีไซต์
แหล่งลานแร่ จาก แร่หนักชายหาด  ดูน และลานแร่ในแม่น้ำ  เช่น ทางตะวันตกของออสเตรเลีย  อินเดียชายฝั่งทางใต้ของจีน  บราซิล  แอฟริกา   Richards
Bay  ในแอฟริกาใต้ และอเมริกา  ในตะกอนสามเหลี่ยมแม่น้ำไนส์ ประเทศ อียิปต์
Residue Deposits (Ion-Absorption Type) เช่นที่ลองนาน ดาเตียน และ ซุนวู ประเทศจีน ซึ่งมีธาตุโลหะหายากน้ำหนักปานกลางและน้ำหนักสูงมาก
ในหินแกรนิตแอลคาไลน์  (Alkaline Granite) เช่น Strange Lake  ในคานาดา ที่มี U-Y-Rb,  Bokam Mt.  อลาสกา
อื่น ๆ  เช่น  U-REE Bearing Conglomerate   ที่ Blind River  ประเทศคานาดา, Olympic Dam ออสเตรเลีย
การผลิต

ถึงแม้ว่าจะมีแหล่งแร่โลหะหายากอยู่มากมายกระจัดกระจายอยู่ทั่วโลก   แหล่งผลิตแร่โลหะหายากอย่างเดียวเป็นผลผลิตหลักก็คือ   Mountain Pass  ในสหรัฐอเมริกา
ที่เหลือจะเป็นแร่พลอยได้จากการทำเหมืองแร่อื่นๆ
ผลผลิตแร่โลหะหายากมาจาก 2 แหล่งคือ Mountain Pass, USA และ Bayan Obo ประเทศจีน (60 % ของผลผลิตทั้งโลก) 
สำหรับโมนาไซต์ เป็นแร่พลอยได้จากการผลิตแร่หนักจากแหล่งลานแร่ ในออสเตรเลีย มาเลเซีย อินเดีย บราซิล  ทั้ง 2 แร่ดังกล่าวเป็นแร่พวกธาตุหายากน้ำหนักเบาเท่านั้น
การผลิตอิตเทรียมและธาตุหายากน้ำหนักสูงมาจากแร่ซีโนไทม์ ในลานแร่ที่มาเลเซีย  และเป็นแร่พลอยได้จากการทำเหมืองแร่ยูเรเนียมที่ Elliot Lake ในคานาดา และจากแร่ดินใน
มณฑลเจียงสี ประเทศจีน ได้จากวิธี Heap Leaching จาก Residue Crusts ส่งไปญี่ปุ่น แหล่งแร่  Blind River Uranium-Bearing Conglomerate  ผลิตอิตเทรียม
จากการละลายยูเรเนียม
การบริโภค

การใช้ประโยชน์ธาตุโลหะหายากสามารถแบ่งได้เป็น 2 ตลาด
Fluid Cracking Catalysts, Metallurgy, Glass (Coloring and Polishing) และ Ceramics –  จะใช้ถึงประมาณ 90% ของที่ผลิตส่วนใหญ่
เป็นโลหะหายากน้ำหนักเบาในรูปของหัวแร่และสารประกอบ การใช้ประโยชน์ลดลงบ้างเล็กน้อย
ฟอสฟอร์ แม่เหล็ก แก้วชนิดพิเศษ เซรามิกส์ชั้นดีและ อีเล็กทรอนิกส์ - ส่วนใหญ่จะเป็นโลหะหายากชนิดปานกลางถึงหนักที่มีความบริสุทธิ์สูง
ปัจจุบันเป็นตลาดที่กำลังโต และเป็นตลาดที่มีการค้นคว้าพัฒนาตลอดเวลา
ธรณีวิทยาแหล่งแร่โลหะหายากที่สำคัญ

Bayan Obo  คาร์บอเนไทต์ มองโกเลียใน ประเทศจีนไบยุน  โอโบ เป็นแหล่งแร่เหล็ก-โลหะหายาก-ไนโอเบียม มีปริมาณสำรองธาตุเหล็ก ประมาณ 1,500 ล้านตัน (ความสมบูรณ์เฉลี่ย 35 %)
ปริมาณสำรอง REO อย่างน้อย 8 ล้านตัน (ความสมบูรณ์เฉลี่ย 6 %) และปริมาณสำรองไนโอเบียมประมาณ 1 ล้านตัน (ความสมบูรณ์เฉลี่ย 0.13 %) 
นับว่าเป็นแหล่งแร่โลหะหายากที่ใหญ่ที่สุดในโลก มีปริมาณสำรอง REO ถึง 3 ใน 4 ของปริมาณสำรองของโลก (Drew et al., 1991)
แหล่งนี้เริ่มแรกทำเหมืองแร่เหล็กในปี 1940 จนกระทั่งปี 1965 เริ่มมีการผลิตแบสต์นีไซต์ และโมนาไซต์ จากส่วนที่ทิ้งจากเหมือง มวลสินแร่มีมากกว่า 20 มวล มีเหมือง
มากกว่า 20 เหมือง ที่ประกอบด้วยแร่เหล็ก คือ แมกนีไทต์ ฮีมาไทต์ โมนาไซต์ แบสต์นีไซต์ แร่ที่มีไนโอเบียม  ฟลูออไรต์  แบไรต์  ที่ฝังตัวอยู่ใน
หินคาร์บอเนไทต์ พวกโดโลไมต์ และแคลไซต์  ของไบยุนโอโบกรุป  ซึ่งมีอายุ Proterozoic
มวลสินแร่  Main  และ  East  มีขนาดใหญ่ที่สุดวางตัวอยู่ในแนวตะวันออก-ตะวันตก ยาวประมาณ 1 และ 2 กิโลเมตรตามลำดับ  และเอียงเทไปทางใต้ แร่หายาก 
ได้แก่ แบสต์นีไซต์ และ โมนาไซต์ กระจายอยู่ในหินคาร์บอเนต และมีความสัมพันธ์กับ แมกนีไทต์ ฮีมาไทต์ และฟลูออไรต์ รูปร่างของ Main Orebody 
พบว่า Massive Rare-Earth Iron Ore และ Fluorite  Rare-Earth Iron Ore คือสินแร่ที่มีแร่หายากและเหล็กมากที่สุด  ความสมบูรณ์เฉลี่ย 6 % REO
เชื่อว่าแหล่งแร่นี้เกิดจาก Hydrothermal Replacement ในหน่วยหินโดโลไมต์ ซึ่งมีหินชนวนหรือหินดินดานปิดทับ แหล่งแร่จะอยู่บนส่วนบนของหน่วยหินโดโลไมต์ 
ซึ่งทั้งหมดอยู่ในไบยุนโอโบกรุป  วางตัวแบบไม่ต่อเนื่องอยู่บน  Archean Migmatic Basement (Drew et al., 1991)
Mountain Pass   คาร์บอเนไทต์  แคลิฟอร์เนีย สหรัฐอเมริกา (Kamitami,1989)
เป็นแหล่งแร่คาร์บอเนไทต์ที่มีปริมาณสำรองใหญ่เป็นที่สองของโลก ที่เกิดอยู่ในหินแปรยุค Precambrian มวลของคาร์บอเนไทต์  ชื่อ  Sulfide Queen  มีความยาว
720 เมตร และกว้าง 210 เมตร ประกอบขึ้นด้วยแร่หลัก พวก แบสต์นีไซต์ แบไรต์ และคาร์บอเนต  ปริมาณสำรองวัดได้ของ  REO ประมาณ 5 ล้านตัน ความสมบูรณ์เฉลี่ย
7 % REO  ซึ่งสูงที่สุดในบรรดาที่พบในหินคาร์บอเนไทต์
แหล่งแร่โลหะหายากชนิด  Granite-Weathering Crust Ion Adsorption Type
แหล่งแร่ชนิดนี้เพิ่งได้มีการค้นพบและพัฒนาทำเหมืองเป็นแหล่งแร่ที่พบอยู่ในชั้นเปลือกดินที่เกิดจากการผุพังสลายตัวบนหินแกรนิตในประเทศจีน  เช่น ลองนาน
ซุนวู ดาเตียง และนานลิง  ชั้นเปลือกดิน แบ่งออกได้เป็น 4 โซนตามชนิดของกลุ่มแร่ โซนของเมตต้าฮาลลอยไซต์-เคโอลิไนต์ เป็นโซนที่มีปริมาณธาตุ
โลหะหายากสูง  แต่มีซีเรียมต่ำเป็นโซนที่มีการทำเหมืองด้วยวิธีเหมืองเปิด (Kamitami, 1989)
แหล่งแร่โลหะหายากในประเทศไทยโลหะหายากที่พบในประเทศไทยเท่าที่ทราบ จะอยู่ในแร่โมนาโซต์และซีโนไทม์ ซึ่งเป็นแร่พลอยได้จากการทำเหมืองแร่ดีบุก-วูลแฟรม
ดังนั้นการหาแหล่งแร่โลหะหายากจึงต้องมุ่งไปหาแหล่งแร่ดีบุก  ทั้งที่เป็นแบบปฐมภูมิ และแบบทุติยภูมิ
จากปัญหาทางด้าน อุปสงค์ และอุปทาน ของปริมาณสำรองโลหะหายากของโลก ดังที่กล่าวมาแล้ว แหล่งแร่ที่น่าจะพิจารณาอีกแบบในประเทศไทย คือ ชนิด  Ion-Absorption Type
ในชั้นเปลือกดินที่ผุพังสลายตัวจากหินแกรนิต โดยเฉพาะพวกหิน ทัวมาลีน-มัสโคไวต์-แกรนิต ที่ให้แร่ดีบุก โมนาไซต์ ซีโนไทม์  จึงน่าจะให้ธาตุโลหะชนิดที่ไปดูดซึมอยู่ในชั้น
เปลือกดินได้เช่นกัน
ดอมินิก โชลังเก

| 0 | 1 | 2 | 3 |
| --- | --- | --- | --- |
 โชลังเกใน ค.ศ. 2024
ข้อมูลส่วนตัว
ชื่อเต็ม:  ดอมินิก อาโยเดเล โชลังเก-มิตเชลล์
วันเกิด:   (1997-09-14) 14 กันยายน ค.ศ. 1997 (27 ปี)
สถานที่เกิด:  เรดิง ประเทศอังกฤษ
ส่วนสูง:  1.85 m (6 ft 1 in)
ตำแหน่ง:  กองหน้าตัวเป้า
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  19
สโมสรเยาวชน
2004–2015:  เชลซี
สโมสรอาชีพ*
| ปี |  ทีม |  ลงเล่น |  (ประตู) |
| 2014–2017 |  เชลซี |  0 |  (0) |
| 2015–2016 |  → ฟีเตสเซอ (ยืมตัว) |  25 |  (7) |
| 2017–2019 |  ลิเวอร์พูล |  21 |  (1) |
| 2019–2024 |  บอร์นมัท |  199 |  (72) |
| 2024– |  ทอตนัมฮอตสเปอร์ |  18 |  (7) |
ทีมชาติ‡
| 2012–2013 |  อังกฤษ อายุไม่เกิน 16 ปี |  6 |  (1) |
| 2013–2014 |  อังกฤษ อายุไม่เกิน 17 ปี |  14 |  (11) |
| 2014–2015 |  อังกฤษ  อายุไม่เกิน 18 ปี |  7 |  (2) |
| 2015–2016 |  อังกฤษ อายุไม่เกิน 19 ปี |  10 |  (3) |
| 2016–2017 |  อังกฤษ อายุไม่เกิน 20 ปี |  15 |  (10) |
| 2015– |  อังกฤษ อายุไม่เกิน 21 ปี |  18 |  (9) |
| 2017– |  อังกฤษ |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15 มกราคม ค.ศ. 2025 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 พฤศจิกายน ค.ศ. 2024 (UTC)
ดอมินิก อาโยเดเล โชลังเก-มิตเชลล์ (อังกฤษ: Dominic Ayodele Solanke-Mitchell; เกิดวันที่ 14 กันยายน ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าตัวเป้าให้กับทอตนัมฮอตสเปอร์และฟุตบอลทีมชาติอังกฤษ ถึงแม้ว่าส่วนใหญ่แล้วเขาจะเล่นในตำแหน่งกองหน้าตัวเป้า แต่ก็สามารถเล่นในตำแหน่งปีกหรือกองกลางตัวรุกได้ด้วย
เขาได้เปิดตัวเล่นให้กับทีมชาติอังกฤษ รุ่นอายุไม่เกิน 21 ปี และชนะฟุตบอลชิงชนะเลิศแห่งชาติยุโรป 2014 (รุ่นอายุไม่เกิน 17 ปี) และฟุตบอลโลก 2017 (รุ่นอายุไม่เกิน 20 ปี) กับทีมชาติของเขา และได้รับรางวัลผู้เล่นดีเด่นในการแข่งขันนั้นอีกด้วย
หลังจากหมดสัญญากับสโมสรฟุตบอลเชลซี ในวันที่ 30 พฤษภาคม 2560 โชลังเกได้ทำสัญญาลงเล่นให้กับสโมสรฟุตบอลลิเวอร์พูลเป็นระยะเวลา 5 ปี แบบไร้ค่าตัว
ประวัติ > เชลซี

โชลังเกเริ่มต้นเข้าสู่ศูนย์ฝึกเยาวชนของสโมสรเชลซีตั้งแต่ฤดูกาล 2004
ประวัติ > ลิเวอร์พูล

ในวันที่ 30 พฤษภาคม ค.ศ. 2017 โชลังเกตกลงที่จะย้ายไปร่วมทีมลิเวอร์พูล ในวันที่ 1 กรกฎาคม เมื่อหมดสัญญากับเชลซี คาดว่า ลิเวอร์พูลจะจ่ายเงินประมาณ 3 ล้านปอนด์ ต่อมา ในวันที่ 10 กรกฎาคม ค.ศ. 2017 โชลังเกย้ายไปอยู่กับลิเวอร์พูลอย่างเป็นทางการ โดยโชลังเกได้สวมเสื้อหมายเลข 29 ในวันที่ 19 กรกฎาคม ค.ศ. 2017 พรีเมียร์ลีกเอเชียโทรฟี ฤดูกาล 2017 โชลังเกทำประตูแรกในช่วงปรีซีซั่น ลิเวอร์พูล เอาชนะ คริสตัลพาเลซ 2-0 ต่อมา ในวันที่ 13 พฤษภาคม ค.ศ. 2018 พรีเมียร์ลีก นัดปิดฤดูกาล 2017–18 ลิเวอร์พูล เปิดสนามแอนฟีลด์เจอกับ ไบรตันแอนด์โฮฟอัลเบียน ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก โซลังเกทำประตูแรกในสีเสื้อของ ลิเวอร์พูล ช่วยให้ ลิเวอร์พูล เอาชนะ ไบรตันแอนด์โฮฟอัลเบียน 4-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ
ประวัติ > บอร์นมัท

ในวันที่ 4 มกราคม ค.ศ. 2019 โชลังเกตกลงย้ายไปร่วมทีมบอร์นมัท ประมาณ 19 ล้านปอนด์ โดยเขาอยู่กับบอร์นมัทตั้งแต่ปี ค.ศ.2019-2024 ลงเล่นไปทั้งหมด 128 นัด ยิงไปทั้งหมด โดยในฤดูกาล 2023-24 เขาได้ตำแหน่งดาวซัลโว อันดับที่ 3 ของพรีเมียร์ลีก
ประวัติ > ทอตนัมฮอตสเปอร์

ในวันที่ 10 สิงหาคม ค.ศ.2024 สโมสรฟุตบอลทอตนัมฮอตสเปอร์ ประกาศคว้าตัวโชลังเก ด้วยค่าตัวรวมแอดออนทั้งหมด 65 ล้านปอนด์ และเซ็นสัญญาถึงปี 2030 โดยโชลังเก สวมใส่หมายเลข 19 โดยแฮร์รี เคน นักฟุตบอลชาวอังกฤษ และอดีตนักฟุตบอลของทอตนัมฮอตสเปอร์ ได้รับรองคุณภาพของโชลังเก ว่าเป็นนักฟุตบอลที่มีสไตล์การเล่นที่ดุดัน และมีความเร็วสูง และมั่นใจว่าแอนจ์ พอสเตคอกลู ผู้จัดการทีมของทอตนัมฮอตสเปอร์ จะให้โอกาสโชลังเกในการลงเล่นอย่างแน่นอน
สถิติการยิงประตู > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | League Cup> ลงเล่น | League Cup> ประตู | ยุโรป> ลงเล่น | ยุโรป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| เชลซี | 2014–15 | พรีเมียร์ลีก | 0 | 0 | 0 | 0 | 0 | 0 | 1 | 0 | 1 | 0 |
| เชลซี | 2016–17 | พรีเมียร์ลีก | 0 | 0 | 0 | 0 | 0 | 0 | — | — | 0 | 0 |
| เชลซี | รวม | รวม | 0 | 0 | 0 | 0 | 0 | 0 | 1 | 0 | 1 | 0 |
| Vitesse (loan) | 2015–16 | เอเรอดีวีซี | 25 | 7 | 1 | 0 | — | — | — | — | 26 | 7 |
| ลิเวอร์พูล | 2017–18 | พรีเมียร์ลีก | 21 | 1 | 1 | 0 | 1 | 0 | 4 | 0 | 27 | 1 |
| ลิเวอร์พูล | 2018–19 | พรีเมียร์ลีก | 0 | 0 | — | — | 0 | 0 | 0 | 0 | 0 | 0 |
| ลิเวอร์พูล | รวม | รวม | 21 | 1 | 1 | 0 | 1 | 0 | 4 | 0 | 27 | 1 |
| บอร์นมัท | 2018–19 | พรีเมียร์ลีก | 0 | 0 | 0 | 0 | — | — | — | — | 0 | 0 |
| รวมทั้งหมด | รวมทั้งหมด | รวมทั้งหมด | 46 | 8 | 2 | 0 | 1 | 0 | 5 | 0 | 54 | 8 |
1 2  Appearance(s) in UEFA Champions League
สถิติการยิงประตู > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อังกฤษ | 2017 | 1 | 0 |
| รวม | รวม | 1 | 0 |
เกียรติประวัติ > สโมสร

ลีกคัพ: 2014-15
เอฟเอยูทคัพ: 2013–14, 2014–15
ยูฟ่ายูทลีก: 2014–15
เกียรติประวัติ > ระดับชาติ

ฟุตบอลชิงแชมป์แห่งชาติยุโรปชุดอายุไม่เกิน 17 ปี: 2014
ฟุตบอลโลก ชุดอายุไม่เกิน20 ปี: 2017
แหล่งข้อมูลอื่น

Chelsea F.C. profile
สถิติของ ดอมินิก โชลังเก ที่ Soccerbase
ข้อมูลของ ดอมินิก โชลังเก ที่ ซ็อกเกอร์เวย์
England profile เก็บถาวร 2014-05-06 ที่ เวย์แบ็กแมชชีน at The FA
| ด ค กผู้เล่นชุดปัจจุบันของสโมสรฟุตบอลทอตนัมฮอตสเปอร์  |
| --- | --- |
 1 โยริส  4 โรเมโร  5 ฮอยปีแยร์  7 ซน (c)  8 บิสซูมา  9 รีชาร์ลีซง  10 แมดดิสัน  11 บรายัน  12 เอเมอร์สัน  13 วิคาริโอ  14 เปริชิช  15 ไดเออร์  17 โรเมโร  18 โล เซลโซ  19 เซสเซยง  20 ฟอร์สเตอร์  21 กูลูเชฟสกี  22 จอห์นสัน  23 ปอร์โร  27 โซโลมอน  29 ซาร์  30 เบนตังกูร์  33 เดวิส  35 ฟิลลิปส์  36 เบลิซ  37 ฟัน เดอ แฟ็น  38 อูดอกี  40 ออสติน  41 ไวต์แมน  43 จอห์น  51 คาร์ก  77 แอบบอตต์   ผู้จัดการ: พอสเตคอกลู
ซันไก

| ซันไก |
| --- | --- |

สถานะการอนุรักษ์
Not evaluated (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Cervidae
สกุล:: Rucervus
สปีชีส์:: R.  eldii
ชื่อทวินาม
Rucervus eldii eldii (M'Clelland, 1842)

ซันไก (อังกฤษ: Sangai; ชื่อวิทยาศาสตร์: Rucervus eldii eldii) เป็นละองละมั่งชนิดย่อยชนิดหนึ่ง เป็นสัตว์เฉพาะถิ่นที่พบในรัฐมณีปุระ ประเทศอินเดีย ที่เดียวเท่านั้น
ซันไก ถูกค้นพบเป็นครั้งแรกโดยนายทหารชาวอังกฤษ คือ ร้อยตรีเพอร์ซี เอลด์ (Percy Eld) ในปี ค.ศ. 1841 โดยถือเป็นละองละมั่งชนิดแรกที่ถูกค้นพบ จึงถือว่าเป็นชนิดต้นแบบของละองละมั่งด้วย   เมื่อถูกพบครั้งแรกมีรายงานว่าเป็นกวางพื้นเมืองที่พบในเมืองมณีปุระ ในรัฐอัสสัม ทางภาคตะวันออกเฉียงเหนือของประเทศอินเดีย คำว่า "ซันไก" (संगाई) เป็นภาษาฮินดี ที่ใช้เรียกกวางชนิดนี้ เป็นกวางประหลาดชนิดใหม่ที่มีเขาบนหัว ยื่นออกมาที่หน้าผาก ต่างจากกวางทั่ว ๆ ไป จึงตั้งชื่อสามัญภาษาอังกฤษว่า "Brow-antlered Deer" แต่มักนิยมเรียกกันว่า "Eld’s Deer" ตามชื่อเอลด์ในฐานะของผู้ค้นพบครั้งแรก ต่อมาจึงได้มีการศึกษาจำแนกและตั้งชื่อกวางที่พบชนิดใหม่นี้ตามหลักอนุกรมวิธาน เป็น Cervus eldi McClelland, 1842  ซันไกมีความแตกต่างจากละองละมั่งพันธุ์ไทยและละองละมั่งพันธุ์พม่า ตรงที่ส่วนปลายของลำเขาไม่โค้งงอหักเป็นตะขอมาข้างหน้า และมีแขนงกิ่งปลายเขาเพียง 2 แขนงเท่านั้น
ซันไก อาศัยอยู่ในพื้นที่ชุ่มน้ำ แต่กีบเท้าก็สามารถปรับตัวได้เป็นอย่างดีเมื่ออยู่ในพื้นที่ลุ่ม เขาจะมีการผลัดทุกปีและจะมีขนาดใหญ่ที่สุดในฤดูผสมพันธุ์ มีอายุยืนเต็มที่ในธรรมชาติ 10 ปี ปัจจุบันจะพบประชากรซันไกกระจายพันธุ์อยู่ที่ทางตอนใต้ของทะเลสาบลอกตัก ซึ่งเป็นทะเลสาบน้ำจืดที่มีขนาดใหญ่ที่สุดของภาคตะวันออกของอินเดีย ภายในอุทยานแห่งชาติไคบุลแลมเจา ประมาณ 45 กิโลเมตรจากเมืองอิมผาล เป็นสัตว์ได้รับความคุ้มครอง และถือเป็นสัตว์ประจำรัฐมณีปุระ
แหล่งข้อมูลอื่น

ข้อมูลที่เกี่ยวข้องกับ Rucervus eldii eldii ที่วิกิสปีชีส์
ฮอนด้า ซีวิคไทป์อาร์

| ฮอนด้า ซีวิค ไทป์ อาร์ |
| --- | --- |

ภาพรวม
บริษัทผู้ผลิต: ฮอนด้า
เริ่มผลิตเมื่อ: พ.ศ. 2540–ปัจจุบัน
ตัวถังและช่วงล่าง
ประเภท: รถยนต์นั่งขนาดเล็กสมรรถนะสูง
รูปแบบตัวถัง: 3 ประตู แฮทช์แบ็ก (พ.ศ. 2540–2554) 5 ประตู แฮทช์แบ็ก (พ.ศ. 2558–2565) 4 ประตู เก๋ง (พ.ศ. 2550–2554; เฉพาะ FD2) 5 ประตู ลิฟต์แบ็ก (พ.ศ. 2565–ปัจจุบัน)
โครงสร้าง: เครื่องวางหน้า ขับเคลื่อนล้อหน้า
รุ่นที่คล้ายกัน: ฮอนด้า ซีวิค เอสไอ
ฮอนด้า ซีวิค ไทป์ อาร์ (ญี่ปุ่น: ホンダ・シビックタイプR; โรมาจิ: Honda Shibikku Taipuāru) (อังกฤษ: Honda Civic Type R) เป็นรุ่นที่มีประสิทธิภาพสูงที่สุดของฮอนด้า ซีวิค ผลิตโดยบริษัทฮอนด้ามอเตอร์ของญี่ปุ่น มีคุณสมบัติตัวถังที่เบาและแข็งแรงกว่าเดิม ด้านเครื่องยนต์ได้ถูกปรับแต่งและเพิ่มประสิทธิภาพของเบรกให้ดีขึ้น ใช้สีแดงในตราสัญลักษณ์และภายในเพื่อให้ดูมีความสปอร์ตและให้ดูแยกออกมาจากรุ่นฮอนด้าอื่นๆ
ลำดับรุ่น > รุ่นที่ 1 (2540–2543; EK9)

เปิดตัวในช่วงปี 1997 (พ.ศ. 2540) และถือเป็นการเปิดศักราชให้กับ Type R ให้กับรถยนต์คอมแพ็กต์รุ่นดังของพวกเขาอย่าง Civic โดย Honda เลือกหยิบเอา Civic ตัวถังแฮทช์แบ็กแบบ 3 ประตูมาปรับปรุงใหม่ด้วยเอกลักษณ์ที่ถือว่าเป็นสิ่งที่ขาดไม่ได้สำหรับ Type R นั่นคือ ตัวถังที่มากับสีขาวโทน Championship White (แต่ในรุ่นนี้มีสีเหลืองเป็นอีกทางเลือก) ล้อแม็กสีขาว ภายในสีแดงพร้อมเบาะ Recaro และเครื่องยนต์ที่ถูกรีดแรงม้าในรอบสูงเหมือนกับรถแข่งจับคู่กับเกียร์ธรรมดา
Civic Type R รุ่นแรกถือเป็น JDM อย่างแท้จริง เพราะมีขายเฉพาะในตลาดญี่ปุ่นเท่านั้น ที่เหลือคือการนำเข้าผ่านตัวแทนจำหน่ายทั้งแบบถูกต้องและผ่านทางผู้นำเข้ารายย่อย โดยเครื่องยนต์ที่นำมาติดตั้งในรุ่นนี้ต้องบอกว่าเกิดมาเพื่อ Civic Type R เพราะขุมพลัง B16B มีเฉพาะในรถยนรต์รุ่นนี้ และเป็นเครื่องยนต์ 1,600 ซีซีที่รีดกำลังออกมาในช่วงรอบสูงมาก โดยมีตัวเลข 185 แรงม้าที่ 8,200 รอบ/นาที โดยที่แถบ Redline ของเครื่องยนต์เริ่มต้นที่ 8,500 รอบ/นาที และจับคู่กับเกียร์ธรรมดา 5 จังหวะ
ลำดับรุ่น > รุ่นที่ 2 (2544–2548; EP3)

อยากอยู่รอดต้องรู้จักปรับตัว แน่นอนว่า Honda มองไกลกว่าในตลาดญีปุ่น เพราะในยุโรปยังมีตลาดกลุ่มหนึ่งที่ถือว่ามียอดขายสูง และได้รับความนิยมจากคนที่นั่น ซึ่งก็คือตลาด Hot Hatch หรือพวกรถยนต์แฮทช์แบ็กที่มีพลังแรงอย่าง Volkswagen GTI หรือ Opel OPC นั่นทำให้จุดเริ่มต้นในการพัฒนา Civic Type R รุ่นที่ 2 ต้องเกิดมาเพื่อรองรับกับลูกค้าทั้งในญี่ปุ่น และยุโรป โดยใช้จุดศูนย์กลางในการพัฒนาอยู่ที่ Honda UK ที่เมืองสวินดอน ประเทศอังกฤษ และใช้พื้นฐานของ Civic 3 ประตู
ในรุ่นนี้เปิดตัวเมื่อปี 2001 (พ.ศ. 2544) และยังคงคอนเซ็ปต์ในเรื่องการถ่ายทอดความแรงจากสนามแข่งสู่รถยนต์ใช้งานบนถนน แต่สิ่งที่เปลี่ยนไปอย่างชัดเจนคือ การเพิ่มกำลังด้วยการใช้เครื่องยนต์ซีซีสูง แทนที่จะรีดรอบเครื่องยนต์จากเครื่องยนต์บล็อกเล็กเหมือนกับรุ่นแรกเพื่อสร้างสัมผัสจากสนามแข่งโดยเฉพาะการลากรอบเครื่องยนต์สูงๆ เหมือนกับรถแข่ง
ดังนั้นในแง่ของเครื่องยนต์จึงถูกเปลียนจากรหัส B มาเป็น K20A ที่มีความจุ 2,000 ซีซี พร้อมกับขยับกำลังของเครื่องยนต์เป็น 200-215 แรงม้าสำหรับใช้ในการแข่งขันกับคู่ปรับในตลาดยุโรปอย่าง Volkswagen Golf GTi, Opel Astra OPC, Peugeot 307GTI โดยตัวถังยังใช้แบบแฮทช์แบ็ก 3 ประตูเหมือนเดิม
ลำดับรุ่น > รุ่นที่ 3 (2550–2554; FD2/FN2)

ถือเป็นครั้งแรกใน 2 เรื่อง คือ เป็นครั้งแรกที่ Civic Type R ใช้ตัวถังซีดาน ซึ่งเป็นเพราะในตลาดญี่ปุ่น Honda มีความเปลี่ยนแปลงในเชิงนโยบายการจำหน่ายรถยนต์ที่หันมาเจาะตลาดใหญ่ขึ้น แม้ Civic ยังมี 3 เวอร์ชันเหมือนเดิม คือ สำหรับตลาดญี่ปุ่น อเมริกา และยุโรป  แต่สิ่งที่เปลี่ยนไปคือ เวอร์ชันญี่ปุ่นและอเมริกามีการใช้พื้นฐานเดียวกัน แต่ปรับเปลี่ยนแค่หน้าตาเล็กน้อยคือ ไฟหน้าและไฟท้าย (ซึ่งในรุ่นนี้เวอร์ชันญี่ปุ่น และไทยใช้ร่วมกัน) โดยในญี่ปุ่นไม่มีตัวถังแฮทช์แบ็กทำตลาดอีกต่อไป และนั่นทำให้ Civic Type R จึงต้องใช้พื้นฐานของตัวถังซีดาน จึงเป็นที่มาของ FD2 ซึ่งเป็นรหัสตัวถังด้านท้ายซ้ำกับรุ่น 2,000 ซีซีของ Civic รุ่นธรรมดา แต่รหัสด้านหน้าจะแตกต่างกัน
ตัวรถเปิดตัวในปี 2007 (พ.ศ. 2550) และถือเป็นครั้งแรกเช่นกันที่ Honda ส่ง Civic Type R ที่เป็นเวอร์ชัน JDM ออกขายนอกญี่ปุ่นอย่างเป็นทางการ โดยในรุ่นนี้มีจำหน่ายที่ประเทศมาเลเซีย ส่วนเครื่องยนต์ที่ทำตลาดเป็นรหัส K20A แบบ 4 สูบ 2,000 ซีซีแต่ปรับกำลังขับเคลื่อนเป็น 225 แรงม้า และจับคู่กับเกียร์ธรรมดา 6 จังหวะ
สำหรับเรื่องที่ 2 คือ เป็นครั้งแรกที่ Civic Type R มี 2 เวอร์ชัน โดยนอกจากเวอร์ชัน JDM ที่มีวางขายประเทศอื่นๆ อย่างที่บอกข้างต้นด้วยนั้น ยังมี Civic Type R เวอร์ชันยุโรปด้วย โดยจะใช้รหัส FN2 ซึ่ง Civic Type R รุ่นนี้ใช้พื้นฐานของ Civic แฮทช์แบ็กแบบ 3 ประตูซึ่งจะเป็นคนละแพล็ตฟอร์มกับ Civic FD ที่มีขายอยู่ในบ้านเรา ซึ่งในรุ่นนี้ Honda ยังคงเดินหน้าในการเจาะตลาด Hot Hatch ของยุโรปเช่นเคย และใช้เครื่องยนต์ K20Z4 แบบ 4 สูบ 2,000 ซีซี ที่มีกำลัง 201 แรงม้า ที่ 7,800 รอบ/นาที โดยในเวอร์ชันนี้ยังมีส่งกลับเข้ามาขายในญี่ปุ่นด้วย และใช้ชื่อว่า Honda Civic Type R Euro โดยมีการนำเข้าไปทำตลาด 2 ล็อตรวม 3,500 คัน
ลำดับรุ่น > รุ่นที่ 4 (2558–2560; FK2)

เปิดตัวในปี 2015 (พ.ศ. 2558) โดยใช้พื้นฐานของ Honda Civic เจนเนอเรชั่นที่ 9 พร้อมความเปลี่ยนแปลงอีกครั้ง นั่นคือ Honda มี Civic มีวางจำหน่ายโดยใช้ตัวถังแฮทช์แบ็ก 5 ประตูที่อ้างอิงจากพื้นฐานของ Civic ที่ขายในยุโรป พร้อมกับปรับปรุงในเรื่องของสมรรถนะที่อัพเกรดและยกระดับเพื่อทัดเทียมกับคู่ปรับในตลาดซึ่งในกลุ่ม Hot Hatch นั้นขยับขึ้นเป็นมีกำลังอยู่ที่ 300 แรงม้า
Honda เปิดตัว Civic Type R รุ่นนี้ในงานเจนีวา มอเตอร์โชว์ 2015 พร้อมเครื่องยนต์ใหม่ที่เป็นรหัส K20C1 หันมาใช้การจ่ายน้ำมันบบ Direct Injection เข้าสู่ห้องเผาไหม้โดยตรง พร้อมเทอร์โบ และเทคโนโลยี Earth Dreams ซึ่งทำให้ช่วยลดมลพิษ และประหยัดน้ำมันมากขึ้น ตัวรถรีดกำลังออกมาได้ 310 แรงม้า ที่ 6,500 รอบต่อนาที พร้อมเกียร์ธรรดา 6 จังหวะ ใช้เวลาเพียง 5.7 วินาทีในการทำอัตราเร่ง 0-100 กิโลเมตร/ชั่วโมง
รุ่นนี้ผลิตที่โรงงานในสวินดอน ประเทศอังกฤษ และในปี 2015 มีการส่งออกไปยังตลาดญี่ปุ่นด้วยเช่นกัน และมียอดขายอยู่ที่ 750 คันเท่านั้น
ลำดับรุ่น > รุ่นที่ 5 (2560–2565; FK8)

รุ่นที่ 4 ของ Civic Type R มีการทำตลาดในช่วงสั้นๆ และในปี 2017 (พ.ศ. 2560) Honda ได้ส่ง Civic Type R ใหม่ลงสู่ตลาดบนตัวถังแฮทช์แบ็ก 5 ประตูที่อยู่บนพื้นฐานของ Civic FK รุ่นที่ 10 พร้อมเครื่องยนต์ 4 สูบ 2,000 ซีซี เทอร์โบ ซึ่งจะมีกำลังอยู่ในระหว่าง 310-320 แรงม้า พร้อมเกียร์ธรรมดาแบบอัตราทดชิด 6 จังหวะ
เพื่อความพิเศษ Honda ได้ส่ง Civic Type R รุ่นนี้ลงทดสอบในสนามนูร์บูร์กริง ที่ประเทศเยอรมนี และสามารถทำเวลาได้อย่างยอดเยี่ยม โดยระยะทาง 1 รอบสนามซึ่งอยู่ที่ 20 กิโลเมตรใช้เวลาอยู่ที่ 7 นาที 43.80 วินาที
Honda Civic Type R (ฮอนด้า ซีวิค ไทป์อาร์) รถซีดานตัวแรงสุดของค่ายนี้ ยืนหนึ่งเรื่องยอดขายในต่างประเทศ เพราะมีกำลังสูง ราคาเอื้อมถึงง่าย ที่ล่าสุดได้เปิดตัวรุ่นพิเศษ แต่งด้วยแรงบันดาลใจจากรถแข่ง ในราคาแพงขึ้นอีก 280,000 บาท ทำให้เมื่อคิดเป็นเงินไทยรวมภาษี อาจจะสูงถึง 4.9 ล้านบาท ซึ่งเท่ากับ Ford Mustang GT ทำให้คนรวยในไทยอาจเกิดความลังเลเล็กน้อย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮอนด้า ซีวิค ไทป์ อาร์
เจี้ยน-ยฺเหวียน

เจี้ยน-ยฺเหวียน (จีน: 建元; พินอิน: Jiànyuán) เป็นชื่อศักราชที่จักรพรรดิฮั่นอู่ (หลิวเช่อ) ใช้เมื่อเสด็จขึ้นครองราชบัลลังก์ และยังเป็นชื่อศักราชแรกในประวัติศาสตร์จีนรวมทั้งสิ้น 6 ปี
เหตุการณ์

ในปีแรกของศักราชเจี้ยน-ยฺเหวียน (140 ปีก่อนคริสตกาล) จักรพรรดิฮั่นอู่ได้สั่งให้ทุกมณฑลมีคุณธรรมและเที่ยงธรรม
ถึงแก่กรรม

เจี้ยน-ยฺเหวียนปีที่ 6 (135 ปีก่อนคริสตกาล), เซี่ยวเหวินโต้วไทเฮา
ตารางเทียบศักราช

| เจี้ยน-ยฺเหวียน | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ค.ศ. | -140 | -139 | -138 | -137 | -136 | -135 |
| พ.ศ. | 404 | 405 | 406 | 407 | 408 | 409 |
วีระเดช ใจเสรี

| พระคุณเจ้าอันตน วีระเดช ใจเสรี |
| --- | --- |

อัครมุขนายกมิสซังท่าแร่-หนองแสง
อยู่ในวาระ
เริ่มดำรงตำแหน่ง  13 พฤษภาคม ค.ศ. 2020
ก่อนหน้า: หลุยส์ จำเนียร สันติสุขนิรันดร์
 
ข้อมูลส่วนบุคคล
เกิด: 26 มิถุนายน พ.ศ. 2506 (61 ปี) ท่าแร่ สกลนคร
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: เปโตร ไสว ใจเสรี (บิดา) อันนา เหียน ใจเสรี (มารดา)
ที่อยู่อาศัย: สำนักมิสซังท่าแร่-หนองแสง
“เพื่อพระเกียรติมงคลของพระเป็นเจ้า และความรอดของวิญญาณทั้งหลาย”

พระคุณเจ้าอันตน วีระเดช ใจเสรี เป็นอัครมุขนายกมิสซังโรมันคาทอลิกท่าแร่-หนองแสง ได้รับแต่งตั้งจากสมเด็จพระสันตะปาปาฟรานซิสเมื่อวันที่ 13 พฤษภาคม ค.ศ. 2020 ได้รับการอภิเษก ณ อาสนวิหารอัครเทวดามีคาแอล ท่าแร่ ในวันที่ 15 สิงหาคม ค.ศ. 2020
ประวัติ

พระคุณเจ้าอันตน วีระเดช ใจเสรี เกิดเมื่อวันที่ 26 มิถุนายน ค.ศ. 1963 (พ.ศ. 2506) ที่บ้านท่าแร่ ตำบลท่าแร่ อำเภอเมือง จังหวัดสกลนคร เป็นบุตรคนที่  7 ของเปโตร ไสว กับอันนา เหียน ใจเสรี
มีพี่น้องทั้งหมด คน 9 ดังรายนามต่อไปนี้
นายถวิล  ใจเสรี
นายอินทวี  ใจเสรี
นายวิหาร  ใจเสรี
บาทหลวง พิชาญ  ใจเสรี C.Ss.R.
นางประสาน  ใจเสรี
นายสุเมธ  ใจเสรี
อัครมุขนายก วีระเดช  ใจเสรี
นางเนตรนภา  ภักดีกระจาย
นายยุทธนา  ใจเสรี
ท่านจบการศึกษาระดับมัธยมศึกษาจากโรงเรียนเซนต์ยอแซฟ ท่าแร่ สกลนคร และจบการศึกษาระดับปริญญาตรีศิลปศาสตรบัณฑิต (ปรัชญา) จากวิทยาลัยแสงธรรม ในปี 2531, ศาสนศาสตรบัณฑิต (เทววิทยา) จากวิทยาลัยแสงธรรม นครปฐม ในปี 2534, ได้รับประกาศนียบัตรวิชาชีวิตฝ่ายจิต (ชีวิตกลุ่ม) จากเมืองตาไกไต ประเทศฟิลิปปินส์ ในปี 2523 และจบการศึกษาปริญญาโท (M.A.) สาขาเทววิทยาพระคัมภีร์ จาก Urbaniana กรุงโรม ประเทศอิตาลี ในปี พ.ศ. 2540
ประวัติการศึกษา

ประถมศึกษาปีที่ 1-7 โรงเรียนเซนต์ยอแซฟ ท่าแร่
มัธยมศึกษาปีที่ 1-5 โรงเรียนเซนต์ยอแซฟ ท่าแร่ (2524)
ศิลปศาสตร์บัณฑิต (ปรัชญา) วิทยาลัยแสงธรรม นครปฐม (2531)
ศาสนศาสตร์บัณฑิต (เทววิทยา) วิทยาลัยแสงธรรม นครปฐม (2534)
วิชาชีวิตฝ่ายจิต (ชีวิตกลุ่ม) ตาไกไต, ฟิลิปปินส์ (2534)
Biblical Theology (M.A.) Urbaniana, Roma ITALY (2540)
กระแสเรียก

ค.ศ.1976-1982 (พ.ศ.2519-2525) — เข้าสามเณราลัยฟาติมา ท่าแร่ สกลนคร(บ้านเณรเล็ก) ผู้ส่งเข้าบ้านเณร บาทหลวง ยอเเซฟกมล เสมอพิทักษ์
ค.ศ.1982-1983 (พ.ศ.2525-2526) — เข้าสามเณราลัยพระวิสุทธิวงศ์ นครราชสีมา(บ้านเณรกลาง)
ค.ศ.1983-1991 (พ.ศ.2526-2534) — เข้าสามเณราลัยแสงธรรม สามพราน นครปฐม(บ้านเณรใหญ่)
14 สิงหาคม 1989 (พ.ศ.2532) — รับแต่งตั้งเป็นผู้อ่านพระคัมภีร์ โดย พระคาร์ดินัลไมเกิ้น มีชัย กิจบุญชู
15 สิงหาคม 1990 (พ.ศ.2533) — รับแต่งตั้งเป็นผู้ช่วยพิธีกรรม โดย มุขนายกยอแซฟ สังวาลย์ ศุระศรางค์
15 สิงหาคม 1991 (พ.ศ.2534) — รับศีลบวชเป็นสังฆานุกร โดย มุขนายกไมเกิ้น ประพนธ์ ชัยเจริญ
21 มีนาคม ค.ศ.1992(พ.ศ.2535) — รับศีลอนุกรมบวชเป็นบาทหลวง ณ อาสนวิหารอัครเทวดามีคาแอล ท่าแร่  โดย อัครมุขนายกลอเรนซ์ คายน์  แสนพลอ่อน
คติพจน์ “เพื่อพระเกียรติมงคลของพระเป็นเจ้า และความรอดของวิญญาณทั้งหลาย”